b'\n_START_ARTICLE_\nCinkov fosfid\n_START_SECTION_\nToksi\xc4\x8dni u\xc4\x8dinki\n_START_PARAGRAPH_\nCinkov fosfid pri zau\xc5\xbeitju reagira z vodo in kislino v \xc5\xbeelodcu, kjer se ustvari strupen plin imenovan fosfin. Ta lahko vstopi v krvni obtok in negativno vpliva na plu\xc4\x8da, jetra, srce in osrednji \xc5\xbeiv\xc4\x8dni sistem. Ob zau\xc5\xbeitju cinkovega fosfida pride do slabosti, bole\xc4\x8din v trebuhu, ti\xc5\xa1\xc4\x8danja v prsih, razdra\xc5\xbeljivosti in mrzlice. Drugi simptomi vklju\xc4\x8dujejo bruhanje, drisko, hropenje, nemir in vro\xc4\x8dino. Obstajajo dokumentirani primeri smrti. V primeru zau\xc5\xbeitja cinkovega fosfida ne poznamo specifi\xc4\x8dnega protistrupa. Glede na izku\xc5\xa1nje pomaga oralno jemanje natrijevega karbonata, za nevtralizacijo \xc5\xbeelod\xc4\x8dne kisline. Uspe\xc5\xa1no je tudi praznenje \xc4\x8drevesja in \xc5\xbeelodca, dajanje kisika in jemanje sr\xc4\x8dnih in o\xc5\xbeilnih po\xc5\xbeivil.\n_START_SECTION_\nRavnanje z nevarno snovjo\n_START_PARAGRAPH_\nOb pravilnem ravnanju s snovjo in upo\xc5\xa1tevanju postopkov pri njegovi uporabi, ni nevarnosti za \xc4\x8dloveka. Vabe za \xc5\xa1kodljivce morajo biti postavljene pravilno, tako da druga \xc5\xbeiva bitja ne morejo do strupa. Vabe ostanejo strupene do nekaj mesecev.'